ದರ್ಶನ್ ಮಾತಿನಿಂದ ತುಂಬಾ ಹರ್ಟ್ ಆಯ್ತುಪ್ರೇಮ್ ಬೆಂಗಳೂರು: ದರ್ಶನ್ ಮಾತಿನಿಂದ ನಂಗೆ ತುಂಬಾ ಹರ್ಟ್ ಆಯ್ತು, ಒಬ್ಬ ನಿರ್ದೇಶಕರ ಬಗ್ಗೆ ಹೀಗೆ ಮಾತನಾಡಬಾರದು. ನನಗೆ ಯಾವತ್ತೂ ಕೊಂಬು ಬರಲಿಲ್ಲ. ಎಷ್ಟೋ ನಟರು ಹೊಗಳಿದ್ದರು ನನಗೆ ಕೊಂಬು ಬರಲಿಲ್ಲ ಎಂದು ನಿರ್ದೇಶಕ ಪ್ರೇಮ್ ಹೇಳಿದ್ದಾರೆ. ನಗರದಲ್ಲಿ ಸುದ್ದಿಗಾರರೊಂದಿಗೆ ಮಾತನಾಡಿದ ಅವರು, ಕರಿಯ ಸಿನಿಮಾ ವೇಳೆ ದರ್ಶನ್ ಮನೆಗೆ ಹೋಗಿದ್ದೆ. ದರ್ಶನ್ ತಾಯಿ ನನಗೆ ಕೈ ತುತ್ತು ಕೊಟ್ಟಿದ್ದಾರೆ. ದರ್ಶನ್ಗೆ ಉಮಾಪತಿ ಪರಿಚಯಿಸಿದ್ದೇ ನಾನು. ಕರಿಯ ಸಿನಿಮಾ ನಂತರ ನಮ್ಮ ಇಬ್ಬರ ಕಾಂಬಿನೇಷನ್ನಲ್ಲಿ ಸಿನಿಮಾ ಮಾಡಿ ಅಂತ ಎಲ್ಲರೂ. ಹೇಳಿದ್ರು. ಆಮೇಲೆ ನಾನು ವಿಲನ್ ಸಿನಿಮಾ ಮಾಡದೆ. ದರ್ಶನ್ ಜೊತೆ ಸಿನಿಮಾ ಮಾಡೋಕ್ಕೆ ಆಗಿಲ್ಲ. ನಂತರ ರಾಬರ್ಟ್ ಸಿನಿಮಾ ಬೇರೆ ನಿರ್ದೇಶಕ ರನ್ನ ಹಿಡಿದುಕೊಂಡು ಮಾಡಿದ್ರು. ಹಿಟ್ ಆಯ್ತು. ನಮ್ಮ ಮೇಡಂ ರಕ್ಷಿತ್ ಅವರು ಕೂಡ ವಿಶ್ ಮಾಡಿ ಖುಷಿ ಪಟ್ಟರು. ನಾನು ಕೂಡ ಒಳ್ಳೆ ಕಥೆ ಇದ್ರೆ ಹೇಳಿ ಮಾಡೋಣ ಎಂದಿದ್ದೆ ಎಂದರು. ದರ್ಶನ್ ಹೇಳಿಕೆಯಿಂದ ನನಗೆ ಬೇಜಾರಾಯ್ತು ಹಾಗಾಗಿ ಟ್ವೀಟ್ ಮಾಡದೆ. ಅವರವರ ಸಮಸ್ಯೆ ಅವರೇ ಬಗೆಹರಿಸಿಕೊಳ್ಳಲಿ. ನನ್ನ ಹೆಸರು ಬರಬಾರದು. ಈ ಬಗ್ಗೆ ದರ್ಶನ್ ಫ್ಯಾನ್ಸ್ ಕೂಡ ಬೇಸರ ವ್ಯಕ್ತಪಡಿಸಿದ್ದಾರೆ ಎಂದರು. ಇನ್ನು ನಿನ್ನೆ ನಟ ದರ್ಶನ್, ಮಾಧ್ಯಮಗಳ ಎದುರು ನಿರ್ದೇಶಕ ಪ್ರೇಮ್ ಅವರ ಹೆಸರು ಉಲ್ಲೇಖಿಸಿ, ಅವರೇನು ಪುಡಂಗು ಅಲ್ಲ ಎಂಬ ಹೇಳಿಕೆ ನೀಡಿದ್ದರು. ಈ ಬಗ್ಗೆ ಪ್ರೇಮ್ ಹಾಗೂ ರಕ್ಷಿತಾ ಇಬ್ಬರೂ ಬೇಸರ ವ್ಯಕ್ತಪಡಿಸಿದ್ದರು.